Rikunarita-ORG/Wikinium huggingface dataset:
# Xianbei

Država Sjanba, 1-3. vek.
**Xianbei** (pojednostavljeni kineski: 鲜卑; tradicionalni kineski: 鮮卑; pinyin: *Xiānbēi*; Wade-Giles: **Hsien-pei**, **Sian-pie**), takođe poznati i kao **Sjanbi** (Сяньби, Syanbi, Sümbe), **Serbi**, **Sarbi** ili **Sirbi** (Serbi, Sarbi, Sirbi, Sirvi), naziv je za drevni nomadski narod koji je živio u Mandžuriji i istočnoj Mongoliji, odnosno Xianbei Shanu.

Za Xianbeije se vjeruje da su poticali od Donghua, ili "Istočnih Hua" u drevnim kineskim izvorima. Stvorili su federaciju nekoliko nomadskih plemena/klanova od kojih je najvažnija Tuoba, odnosno Državu Xianbei. Nakon propasti dinastije Han Xianbei su iskoristili metež kako bi iz stepa Mongolije, Hebeija i Liandonga prodrli na jug i zapad, odnosno u Kinu.

U periodu Šesnaest kraljevstava su Xianbei u užoj Kini osnovali šest kraljevstava, od kojih će s vremenom nastati dinastije Sui i Tang. Xianbei su se s vremenom sinizirali, odnosno u potpunosti stopili s matičnim kineskim stanovništvom.

Dvije današnje etničke grupe, Monguor i Xibe, tvrde da potiču od Xianbeija.

U pravoj srpskoj istoriografiji (Miloš S. Milojević i drugi autori), narod Sjanbi se, u sklopu jedne od hipoteza o nejužnoslavenskom porijeklu Srba, izjednačava sa Srbima, zbog sličnosti jednog od naziva upotrebljavanih za Sjanbe (Sarbi, Serbi) sa imenom Srba. Međutim, osim sličnosti imena, za direktne veze Srba i Sjanba ne postoje dokazi.

## Povezano

* Država Xianbei
* Wu Hu
* Šesnaest kraljevstava
* Wuhuan
* Dinastija Sjeverni Wei
* Kineski suveren
* Bu Dugen
* Kebineng

## Reference

* Hanshu
* Sanguozhi

## Vanjske veze

* 鮮卑語言The Xianbei language(Chinese Traditional Big5 code page) via Internet Archive
# Musashi (roman)

| *Musashi* |
| --- |
| Autor(i) | Eiji Yoshikawa |
| Originalni naslov | *宮本武蔵* |
| Država |  Japan |
| Jezik | japanski |
| Žanr(ovi) | historijski roman |
| Izdavač | *Asahi Shimbun* |
| Datum izdanja | 1935 |
| Vrsta medija | štampa (novine) |
| Stranica | 984 (američko tvrdoukoričeno izdanje) |
| ISBN | 4-7700-1957-2 (američko tvrdoukoričeno izdanje) |
| OCLC broj | 32830390 |

Musashi (japanski: 宮本武蔵, *, *Miyamoto Musashi**?) je roman japanskog književnika Eijija Yoshikawe, originalno objavljen godine 1935. u nastavcima u novinama *Asahi Shimbun*. Naslovni protagonist je znameniti japanski samuraj, mačevalac i književnik Miyamoto Musashi, a radnja prati njegov život od bitke kod Sekigahare do znamenitog dvoboja sa suparničkim samurajem Sasakijem Kojirom. Musashi je usprkos epske dužine postao najpopularnija od svih Yoshikawinih knjiga, a 1950-ih je poslužio kao predložak za Samurajsku trilogiju igranih filmova gdje je naslovni lik tumačio Toshiro Mifune. Po istom romanu je napravljena i manga pod naslovom *Vagabond*.
# Toshirō Mifune

| Toshirō Mifune |
| --- |
| Toshirō Mifune – detalj s postera za film *Skandal* (1950) |
| Biografske informacije |
| Rođenje | (1920-aprila-01)1. aprila 1920. Qingdao, Kina |
| Smrt | 24. decembra 1997. (dob: 77) Mitaka, Japan |
| Supružnik | Sachiko Yoshimine (1950-1995) |
| Djeca | Shirō Mifune (\* 1950) Takeshi Mifune (\* 1955) Mika Mifune (\* 1982) |

**Toshirō Mifune** (三船 敏郎 *Mifune Toshirō*  [miɸɯne toɕiɺoː] , 1. april 1920 – 24. decembar 1997.) bio je japanski glumac, koji je u drugoj polovici 20. vijeka postao ikonom japanske kinematografije. Najpoznatiji je po suradnji s režiserom Akirom Kurosawom za koga je nastupio u klasicima kao što su *Rašomon*, *Sedam samuraja*, *Krvavo prijestolje* i *Yojimbo*. Popularnost je stekao i tumačeći Miyamota Musashija u *Samurajskoj trilogiji* Hiroshija Inagakija.

## Vanjske veze

Engleski:

* Toshirō Mifune - Tribute Site
* Toshirō Mifune: Biographical details and selected filmography Arhivirano 2011-06-05 na Wayback Machine-u at the British Film Institute
* Toshirō Mifune na sajtu IMDb

Japanski:

*  Arhivirano 2011-08-30 na Wayback Machine-u - Official Toshirō Mifune Website
* Toshirō Mifune at the Japanese Movie Database
# Haiku

Haiku
**Haiku** (japanski 俳句) je jedna od najpoznatijih vrsta japanske poezije. Konačno definisana u 17. veku. Sastoji se od tri stiha koji imaju 17. slogova.

Haiku pokazuje izuzetno koncentrisani moment prirode, koji je povezan s događajima u ljudskoj unutrašnjosti. Prvi stih haiku idealno ilustruje osnovnu sliku, atmosferu, osećaja ili misli.

Haiku vrlo često sadrži reči koje se odnose na određeno godišnje doba. Reči se mogu odnositi na biljke ili životinje, ljude, aktivnosti ili svečanosti. Procvetala japanska trešnja ukazje na proleće, ljiljani na leto, hrizantema na jesen i repa na zimu.

Haiku stil je uobličen pod jakim uticajem zena.

## Primer Haiku

Smatra se najkraćim oblikom poezije na svetu. Kao na primer:

* **Vatra pod pepelom **Kuća pod snegom **Ponoć**

## Poznati pesnici i pisci

Među najvažnije haiku pesnike se smatra Macuo Bašo (1644—1694), Josa Buson (1716—1783), Kobayaši Issa (1763—1827) i Masaoka Šiki (1867—1902). Bašo je obnovio sa svojom učenicima haikai pesništvo, i uspeo da bude prepoznata kao ozbiljna literatura. Šiki se smatra osnivačem moderne haiku. On je skovao izraz *Haiku*(u odnosu na starije *haikai* ili *hokku*).

### Muromači razdoblje (1336—1573)

* Ikju Sodžun (1394—1481.)

### Edo razdoblje (1603—1868)

* Macuo Bašo (1644—1694.)
* Jos Busoni (1716—1783.)
* Kobayaši Issa (1763—1827.)

### Meidži razdoblje (nakon 1868)

* Masaoka Šiki (1867—1902.)
* Takahama Kioši (1874—1959.)
* Saito Mokiči (1882—1953.)
* Taneda Santoka (1882—1940.)
* Nakamura Kusatao (1901—1983.)

Haiku je imao značajnog odjeka u evropskoj književnosti u dvadesetom stoleću.

Jedino je tanake pesnička vrsta koja se po popularnosti, u Japanu, može meriti sa Haiku poezijom

## Reference

## Literatura

* Rečnik književnih izraza - Dr Slobodan A. Jovanović, BIGZ 1972.

## Vanjske veze

* Društvo hrvatskih haiku pjesnika Arhivirano 2012-03-14 na Wayback Machine-u
# Liaodong

Položaj Liaodonga
**Liáodōngski poluotok** (pojednostavljeni kineski: 辽东半岛; tradicionalni kineski: 遼東半島; pinyin: *Liáodōng bàndǎo*) je poluotok u Liáoníngu, sjeveroistočnoj provinciji NR Kine, odnosno oblasti koja se u zapadnoj literaturi dugo vremena nazivala jugoističnom Mandžurijom. *Liaodong* (koji se nekada pisao *Liaotung*) znači "Istočno od Liáoa". To se odnosi na rijeku Liáo River koja je u periodu Zaraćenih država dijelila kapetanije države Yan Liáoxī (pojednostavljeni kineski: 辽西; tradicionalni kineski: 遼西) (zapadno od Liáoa) i Liaodong.

## Geografija

Poluotok se nalazi na sjevernoj obali Žutog mora, između Bohjajskom mora na zapadu i Korejskog zaliva na istoku.

Predstavlja južni dio lanca planina koji se na sjever nastavlja kao Changbai planine. Dio planinskog lanca na samom polutoku je poznat kao Qianshan planine, nazvan prema planini Qian u Anshanu, a uključuje i planinu Dahei u Dalianu.

Postoje dvije luke: Dalian, na sredini poluotoka i na njegovom najužem dijelu, i Port Arthur/Lushun (danas dio grada Dalian), smješten na najjužnijem dijelu. Lüshun/Port Arthur ima ogromnu prirodnu luku i dobre komunikacije koju su ga učinile atraktivnim imperijalističkim velesilama na kraju 19. vijeka. Luka Dalny/Dairen/Dalian je pak tražila daleko veće investicije, koje su prvo učinili Rusi, ali se najviše razvio pod japanskom upravom (1905–1945). Dvije luke su udaljene 25 km željeznicom, i oko 65 morem. Lüshun se nalazi oko 900 km južno od mandžurijskg željezničkog središta Harbin na historijskoj Južnoj mandžurijskoj željeznici (današnja Kineska dalekoistočna željeznica, čija je izgradnja bila jednim od uzroka rusko-japanskog rata).
# Kaznena ekspedicija

**Kaznena ekspedicija** je naziv za vojnu ili policijsku akciju koja za cilj nema uspostavljanje neposredne kontrole nad nekim područjem, odnosno sprovođenje zakona nad pojedincima, nego odmazdu nad širom zajednicom čiji su članovi počinili nedopustive radnje, odnosno odvraćanje članova te iste zajednice od činjenja tih nedopustivih radnji u budućnosti.

Kaznene ekspedicije mogu imati razne oblike - od najblažih, koji se uglavnom svode na demonstraciju vojne moći, preko pljenidbe ili uništavanja imovine, stoke, poljoprivrednih usjeva, nastambi te zarobljavanja ili nasumičnog ubijanja članova neke teritorijalne ili plemenske zajednice, a što u najtežim oblicima može eskalirati u genocid.

Kaznene ekspedicije su kroz najveći dio historije predstavljale jedini način na koji su pojedine države mogle održavati vlast nad dijelovima svoje teritorije, pogotovo ako su te teritorije zbog raznih geografskih okolnosti bile nepristupačne. Klasični primjer su pohodi koje su drevna azijska carstva poduzimala protiv nomadskih naroda kako bi zaustavile pljačkaške pohode preko svojih granica. U 19. vijeku kaznene ekspedicije postaju jedno od sredstava međunarodne politike, odnosno njima velike sile uspostavljaju uticaj i vlast nad manjim državama koristeći razne incidente čija su žrtva vlastiti građani kao povod za vojne akcije. Najspektakularniji primjer predstavlja sarajevski atentat koji je Austro-Ugarskoj trebao poslužiti kao povod za "kaznenu ekspediciju" protiv Kraljevine Srbije 1914. godine.

Kaznene ekspedicije, odnosno akcije kojima bi se takvima mogle okarakterizirati, pojavljuju se i u suvremeno doba. Tako je američki predsjednik Bill Clinton godine 1993. naredio bombardiranje Iraka zbog navodnog atentata koji su pripadnici iračke obavještajne službe pripremali na njegovog prethodnika Georga H. W. Busha.

Kaznene ekspedicije unutar vlastitih granica su, pak, danas rijetkost, jer se u pravilu protive pozitivnim propisima neke države, ali se primjenjuju neformalno. Kao primjer se navode akcije brazilske policije protiv narko-bandi u favelama.

## Povezano

* Vojna ekspedicija

## Napomene

## Literatura

* Gordon, Leonard (1965). „Japan's Abortive Colonial Venture in Taiwan, 1874"”. *The Journal of Modern History* **Vol. 37** (No. 2): pp. 171–185. DOI:10.1086/239635.
* Stowell, Ellery Cory (1921). „Intervention in International Law”. Washington, D. C.: J. Bryne & Co.. str. 41–42.
# Gongsun Kang

| Gongsun Kang
 |
| --- |
| Kinesko ime
 |
| Tradicionalni kineski
 |  公孫康  |
| Pojednostavljeni kineski
 |  公孙康  |
|

| Transliteracije
 |
| --- |
| Mandarinski
 |
| - Hanyu Pinyin
 | Gōngsūn Kāng
 |

 |
| korejsko ime
 |
| Hangul
 |  공손강  |
| Hanja
 |  公孫康  |
|

| Transliteracije
 |
| --- |
| - Revidirana romanizacija
 | Gongson Gang
 |
| - McCune- Reischauer
 | Kongson Kang
 |

 |

*Ovo je kinesko ime; porodično ime je* Gongsun*.*
**Gongsun Kang** (? -221) je bio kineski gospodar rata iz doba kraja dinastije Han, čije je sjedište bio poluotok Liaodong. Na početku doba Tri kraljevstva je postao vazal države Cao Wei.

Bio je sin Gongsun Dua, guvernera Liadonga, koga je naslijedio godine 204. Iste je godine od područja pod svojom vlašću, uključujući i Kapetaniju Lelang, radi bolje administracije stvorio Kapetaniju Daifeng. Svoje teritorije je držao *de facto* nezavisnim od svog sizerena Cao Caoa, ali je uživao njegovu naklonost zato što je 207. likvidirao Yuan Shanga, sina Cao Caovog smrtnog neprijatelja Yuan Shaoa. Za vrijeme svoje vladavine je vodio uspješan pohod protiv korejske države Goguryeo, porazivši kralj Sansanga i natjeravši da premjesti svoju prijestolnicu. Nakon smrti 221. ga je naslijedio mlađi brat Gonsun Gong, a 228. je vlast preuzeo njegov sin Gonsun Yuan.

## Povezano

* Popis ličnosti Tri kraljevstva
# Sima Yijev pohod na Liaodong

| Sima Yijev pohod na Liaodong
 |
| --- |
| Segment ratova Tri kraljevstva
 |
|  Teritorije Gongsuna, označene svjetlozelene
 |
|

|  |  |
| --- | --- |
| Datum
 | jun - 29. september 238
 |
| Lokacija
 | sliv rijeke Liao, Liaoning |
| Ishod
 | odlučujuća pobjeda Cao Weija, uništenje kuće Gongsun
 |

 |
| Sukobljene strane
 |
| Cao Wei Goguryeo
 | Liaodong Gongsun
 |
| Komandanti i vođe
 |
| Sima Yi Guanqiu Jian Hu Zun Liu Xin Xianyu Si oficiri Goguryeoa
 | Gongsun Yuan Bei Yan Yang Zuo
 |
| Snage
 |
| Wei: 40.000 Goguryeo: hiljade
 | nekoliko desetina hiljada, više od Weija
 |

**Sima Yijev pohod na Liaodong** se dogodio 238. kada su snage sjeverne kineske države Cao Wei napale teritorije Gongsun Yuana, gospodara rata u današnjoj sjeveroistočnoj Kini. Povod je bila sve veća nepouzdanost Gongsun Yuana, odnosno njegovo šurovanje sa južnom državom Wu, glavnim suparnikom Cao Weija. Usprkos poteškoća vezanih uz logistiku i monsunske poplave, Sima Yi je, koristeći pomoć korejske države Goguryeo, uspio poraziti Gongsunovu vojsku, a potom nakon opsade zauzeti grad Xianping, Gongsunovo sjedište. Gongsun je nakon toga uhvaćen i pogubljen zajedno sa porodicom, a nakon toga je slijedila brutalna čistka njegovih pristaša i podanika. Gongsunova teritorija je pripojena državi Cao Wei. Kineski historičari navode da su velike žrtve među Gongsunovi kineskim podanicima, i sklonost Cao Weija da ubuduće čuvanje granica povjeri Xianbei nomadima, bili glavnim razlogom da je Kina na nekoliko vijekova izgubila vlast nad područjem Liadonga. Sa druge strane, uspjehu pohoda se tumači uspostavljanje prvih kontakata Cao Weija sa Japanom.

## Izvori

## Reference

* Chen Shou, *Sanguo Zhi*.
* Fang, Achilles. *The Chronicles of the Three Kingdoms (220-265): chapters 69-78 from the Tzǔ chih t'ung chien of Ssǔ-ma Kuang (1019-1086)*. Vol. I. edited by Glen W Baxter. Harvard-Yenching Institute 1952.
* Gardiner, K.H.J. "The Kung-sun Warlords of Liao-tung (189-238)". *Papers on Far Eastern History* 5 (Canberra, March 1972). 59-107.
* Gardiner, K.H.J. "The Kung-sun Warlords of Liao-tung (189-238) - Continued". *Papers on Far Eastern History* 6 (Canberra, September 1972). 141-201.
* Ikeuchi, Hiroshi. "A Study on Lo-lang and Tai-fang, Ancient Chinese prefectures in Korean Peninsula". *Memoirs of the Research Department of the Toyo Bunko* 5 (1930). 79-95.
# Di (etnička grupa)

**Di** (氐) je bila etnička grupa u Kini od 8. vijeka pne. do oko sredine 6. vijeka n.e. Slovo *Di* (氐) koji se koristi za njeno ime je razlikuje od riječi Beidi (北狄), što je u Kini općeniti izraz za "sjeverne barbare". Živjeli su na području današnjih provincija Gansu, Qinghai, Sichuan i Shaanxi. U 4. i 5. vijeku su uspostavili dvije države, odnosno dvoje od Šesnaest Kraljevstava - Raniji Qin i Kasniji Liang. Njihov način života je bio konjanički i nomadski, temeljen na uzgoju stoke, a najčešće su živjeli na granici današnjeg Tibeta i Sečuana.

*Di* su se sa vremenom asiimilirali u druge narode. Današnji narod Baima (kin. *Bijeli konj*) koji živi u jugoistočnom Gansuu i sjeverozapadnom Sečuanu se smatra njihovim mogućim potomcima. Genetska istraživanja su tragove *Dija* pronašli i u drugim sečuanskim etničkim manjinama.

## Reference

## Vanjske veze

* Described in the *Wei Lue* (a 3rd century CE Chinese text) - Section 1 (at University of Washington, United States)
# Raniji Liang

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **西平, 涼 Raniji Liang (前涼)** |
| Vazal od država/države Dinastija Jin, Han Zhao, Kasniji Zhao, Raniji Qin
 |
|

|  |  |  |
| --- | --- | --- |
| ?  | **320–376** |  ? |

 |
| **Glavni grad** | *Nije naveden* |
| **Vlast** | Monarhija
 |
| **Prince** |
|  - 320-324
 | Zhang Mao
 |
|  - 324-346
 | Zhang Jun
 |
|  - 346-353
 | Zhang Chonghua
 |
|  - 353-355
 | Zhang Zuo
 |
|  - 355-363
 | Zhang Xuanjing
 |
|  - 364-376
 | Zhang Tianxi
 |
| **Historija** |  |
|  - Zhang Guijevo stvaranje titule Vojvode od Xipinga
 | 4 March 314
 |
|  - Zhang Maoova opća amnestija, tradicionalno shvaćena kao proglašenje zasebne države
 | 320
 |
|  - Zhang Maovo prihvaćanje titule Princa od Lianga
 | 323
 |
|  - Zhang Zuoovo formalno odbacivanje sizerenstva Jina
 | 354
 |
|  - Zhang Xuanjingovo formalno prihvaćanje sizerenstva Jina
 | 361
 |
|  - Prestanak
 | 26 September 376
 |
|  - Zhang Tianxijeva smrt
 | 406
 |

 |

**Raniji Liang** (kineski: 前涼; pinyin: *Qián Liáng*; 320–376) je bila kineska država u doba dinastije Jin, poznata kao jedno od Šesnaest kraljevstava. Osnovala ju je porodica Zhang koja je pripadala Han Kinezima, a teritorije su joj obuhvaćale današnji Gansu i dijelove Nigxije, Shaanxija, Qinghaija i Xinjianga.

Svi vladari Ranijeg Lianga su u formalnom smislu bili vojvode od Xiping i za sizerene imali carsku dinastiju Jin. Jedini izuzetak je bio Zhang Zuo koji se proglasio "wangom" (prince/kralj). Drugi vladari države su titulu *wang* koristili kada su bili prisiljeni prihvatiti sizerenstvo država Han Zhao, Kasniji Zhao ili Raniji Qin.

## Vladari Ranijeg Lianga

| Hramsko ime/na | Posthumno ime/nas | Porodična i osobna imena | Dužina vladavine | Imena ere i njihova dužina |
| --- | --- | --- | --- | --- |
| *Kineski običaj: porodično i osobno ime* |
| Nije postojalo | Ming (明 Míng) | Zhang Shi (張寔 Zhāng Shí) | 314-320 | *Jianxing (建興 Jiànxīng)* 314–320
 |
| Nije postojalo | Cheng (成 Chéng) | Zhang Mao (張茂 Zhāng Mào) | 320–324 | *Jianxing (建興 Jiànxīng)* 320–324
 |
| Nije postojalo | Zhongcheng (忠成 Zhōngchéng) | Zhang Jun (張駿 Zhāng Jùn) | 324-346 | *Jianxing (建興 Jiànxīng)* 324-346
 |
| Nije postojalo | Huan (桓 Huán) | Zhang Chonghua (張重華 Zhāng Chónghuá) | 346-353 | *Jianxing (建興 Jiànxīng)* 346-353
 |
| Nije postojalo | Ai (哀 āi) | Zhang Yaoling (張曜靈 Zhāng Yàolíng) | 3 mjeseca (deveti do dvanaesti mjesec) godine 353. | *Jianxing (建興 Jiànxīng)* 353
 |
| Nije postojalo | King Wei (威王 Wēi Wáng) | Zhang Zuo (張祚 Zhāng Zuò) | 353-355 | *Jianxing (建興 Jiànxīng)* 353-354
*Heping (和平 Hépíng)* 354-355

 |
| Nije postojalo | Jingdao (敬悼 Jìngdào) ili Chong (沖 Chōng) | Zhang Xuanjing (張玄靚 Zhāng Xuánjìng) | 355-363 | *Jianxing (建興 Jiànxīng)* 355-361
*Shengping (升平 Shēngpíng)* 361-363

 |
| Nije postojalo | Dao (悼 Dào)  | Zhang Tianxi (張天錫 Zhāng Tiānxí) | 364-376 | *Shengping (升平 Shēngpíng)* 364-376
 |

## Napomene i reference
# Zapadni Qin

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **苑川 (387-388) 河南 (388-389, 394, 411-414) 金城 (389-394) 梁 (394-395) 秦 (395-400, 409-411, 414-431)** |
| Vazal od država/države Raniji Qin, Kasniji Qin, Dinastija Jin (265-420), Sjeverni Wei
 |
|

|  |  |  |
| --- | --- | --- |
| ?    ?  | **385–431** |  ?    ? |

 |
| Položaj Zapadnog QinaTeritorija države Zapadni Qin označena tamnoplavo |
| **Glavni grad** | Yongshicheng (385-386) Wanchuan (386-388, 400, 410-412) Jincheng (388-395) Xicheng (395-400) Dujianshan (409-410) Tanjiao (412), Fuhan (412-429) Dinglian (429-430) Nan'an (430-431)
 |
| **Vlast** | Monarhija
 |
| **Princ** |
|  - 385-388
 | Qifu Guoren
 |
|  - 388-400, 409-412
 | Qifu Gangui
 |
|  - 412-428
 | Qifu Chipan
 |
|  - 428-431
 | Qifu Mumo
 |
| **Historija** |  |
|  - Qifu Guorenov ustanak protiv Ranijeg Qina
 | 383
 |
|  - Uspostava
 |  |
|  - Qifu Ganguiova predaja Južnom Liangu
 | 400
 |
|  - Qifu Ganguiovo ponovno proglašenje nezavisnosti
 | 409
 |
|  - Qifu Ganguijevo ubistvo od strane Qifu Gongfua
 | 412
 |
|  - Prestanak
 |  |

 |

**Zapadni Qin** (pojednostavljeni kineski: 西秦; tradicionalni kineski: 西秦; pinyin: *Xīqín*; 385-400, 409-431) bila je Xianbei država u sjevernoj Kini (današnja provincija Gansu) u doba Šesnaest kraljevstava. Osnovao je poglavica Qifu Guoren koji je 383. digao ustanak protiv svojih dotadašnjih gospodara iz države Raniji Qin. Država je izgubila nezavisnost kada se 400. Qifu Gangui predao državi Južni Liang, ali se od nje ponovno odmetnuo godine 409. Godine 431. ju je pokorila država Xia.

Usprkos imena, država Zapadni Qin nije imala državnopravnih veza sa drevnom istoimenom državom i dinastijom.

## Povezano

* Xianbei
* Wu Hu
# Kasniji Yan

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **燕 Kasniji Yan (後燕)** |
| Carstvo
 |
|

|  |  |  |
| --- | --- | --- |
| ?  | **384–409** |  ?    ?    ? |

 |
| **Glavni grad** | Zhongshan (386-397) Longcheng (397-409)
 |
| **Vlast** | monarhija
 |
| **Car** |
|  - 384-396
 | Murong Chui
 |
|  - 396-398
 | Murong Bao
 |
|  - 398
 | Lan Han
 |
|  - 398-401
 | Murong Sheng
 |
|  - 401-407
 | Murong Xi
 |
|  - 407-409
 | Murong Yun
 |
| **Historija** |  |
|  - Uspostava
 |  |
|  - Zhongshan proglašen glavnim gradom
 | 8. februar 386
 |
|  - Murong Chui se proglašava carem
 | 15. februar 386
 |
|  - Evakuacija Zhongshana
 | 27. april 397
 |
|  - Murong Xijeva smrt
 | 16. septembar 407
 |
|  - Prestanak
 | 6. novembar 409
 |

 |

**Kasniji Yan** (pojednostavljeni kineski: 后燕; tradicionalni kineski: 後燕; pinyin: *Hòuyàn*; 383-407 ili 409) bila je Xianbei država iz doba Šesnaest Kraljevstava čiji su vladari pripadali klanu/plemenu Murong, a koje je postojalo području današnje sjeveroistočne Kine. Njena preteča je bila velika država Raniji Yan, koju je, dijelom zahvaljujući izdaji princa Murong Chuija 370. godine pokorila država Raniji Qin i njen car Fu Jiān. Međutim, kada je država Raniji Qin naglo oslabila poslije bitke na rijeci Fei, godine 384. se Murong Chui odmetnuo od svog bivšeg gospodara i proglasio carem nove države Yan. Njegova nastojanja da obnovi nekadašnju državu Yan su uglavnom bila uspješna sve dok 398. nije teško poražen u sukobu sa suparničkom Xianbei državom Sjeverni Wei. Murong Chuijev brat Murong De je na to reagirao samoinicijativnim egzodusom svojih pristaša na jug gdje su osnovali još jednu državu pod nazivom Južni Yan. Kasniji Yan se uspjela održati neko vrijeme, iako su je mučili stalni dinastijski sukobi. O datumu njenog prestanka ne postoji konsenzus među historičarima - prema jednima to predstavlja godina 407. kada je ubijen posljednji legitimni vladar Murong Xi, a prema drugima 409. kada je ubijen Gao Yun, usvojeni sin cara Murong Baoa. U svakom slučaju, Gao Yunov nasljednik Feng Ba se smatra vladarom nove države koju su historičari nazvali Sjeverni Yan.

## Reference
# Sjeverni Yan

|  |
| --- |
| **Upozorenje**: *Nije specificirana vrijednost za "kratko\_ime"* |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **燕 Sjeverni Yan (北燕)** |
| Carstvo
 |
|

|  |  |  |
| --- | --- | --- |
| ?  | **407–436** |  ?    ? |

 |
| **Glavni grad** | Longcheng
 |
| **Vlast** | Monarhija
 |
| **Tian Wang** |
|  - 407-409
 | Gao Yun
 |
|  - 409-430
 | Feng Ba
 |
|  - 430-436
 | Feng Hong
 |
| **Historija** |  |
|  - Uspostava
 | 15. septembar 407
 |
|  - Feng Ba preuzima prijestolje
 | 6. novembar 409
 |
|  - Prestanak
 | 4. jun 436
 |
|  - Feng Hongova smrt
 | 438
 |

 |

**Sjeverni Yan** (pojednostavljeni kineski: 北燕; tradicionalni kineski: 北燕; pinyin: *Bĕiyàn*; 407 ili 409-436) bila je kineska država iz doba Šesnaest Kraljevstava čija se teritorija prostirala u današnjoj sjeveroistočnoj Kini. Njena je preteča bila država Kasniji Yan koju je osnovao Xianbei klan Murong. Njen posljednji član Murong Xi je ubijen u ustanku 407. a vlast je preuzeo Gao Yun, usvojeni sin cara Murong Baoa, koga dio historičara smatra prvim vladarom Sjevernog Yana. Dio historičara, pak, smatra da je prvi car njegov prijatelj Feng Ba, koji je preuezo prijetsolje poslije Gao Yunovog ubistva 409. Država Sjeverni Yan je pod njim uspjela očuvati svoje teritorije, ali je naglo oslabila pod Feng Baovim bratom i nasljednikom Feng Hongom. Pod udarima države Sjeverni Wei je Feng Hong odlučio 436. evakuirati prijestolnicu i sa svitom otići u izgnanstvo na teritoriju susjedne države Goguryeo, čime je Sjeverni Yan *de facto* prestao postojati. Kada je 438. Feng Hong pogubljen od strane Jiangsua, država je nestala i *de iure*.

## Povezano

* Xianbei
* Wu Hu

## Napomene i reference